Մտածողության անբարոյականությունը հանգեցնում է քաղաքականության անբարոյականության: Ներկա պահին այդ անբարո վարքի ու մտքի կրողը պատգամավոր Հակոբյանն է, բայց նա վստահաբար միակը չէ: Նրա նմաններն էլի կան, ովքեր մտածում են, որ աղքատներն իրավունք չունեն ապրելու, իսկ եթե այնուամենայնիվ դեռ ապրում են, ապա թող բարի լինեն զսպել իրենց պահանջները և բավարարվեն իրենց ժուժկալ կեցությամբ: Այս երկիրը ստեղծված չէ նրա համար, որ բավարարում տա կարիքավորներին: Այս երկրում ապրել կարող են միայն քաղցած ուղեղներով ու լցված ստամոքսներով Հակոբյանները: